CELEX: 62010TN0422
Language: da
Date: 2010-09-15 00:00:00
Title: Sag T-422/10: Sag anlagt den 15. september 2010 — Emme mod Kommissionen

20.11.2010   
            
            
               DA
            
            
               Den Europæiske Unions Tidende
            
            
               C 317/35
            
         Sag anlagt den 15. september 2010 — Emme mod Kommissionen
   (Sag T-422/10)
   ()
   2010/C 317/64
   Processprog: italiensk
   
      Parter
   
   
      Sagsøger: Emme Holding SpA (Pescara, Italien) (ved advokat G. Visconti, E. Vassallo di Castiglione, M. Siragusa, M. Beretta og P. Ferrari)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den bøde, som Kommissionen har pålagt Emme Holding ved beslutning af 30. juni 2010 (sag COMP/38.344 — forspændingsstål), annulleres eller nedsættes.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Den anfægtede beslutning i denne sag, er den samme som i sag T-385/10, ArcellorMittal Wire France m.fl. mod Kommissionen.
   Sagsøgeren har navnlig gjort gældende:
   
               —
            
            
               Sagsøgeren er uberettiget blevet tilskrevet en sammenhængende og vedvarende overtrædelse, der er foretaget af samtlige europæiske karteller (Europa-klubben) og nationale/regionale karteller (Italien-klubben, Spanien-klubben og Syd-klubben). Sagsøger har aldrig deltaget (aktivt eller passivt) i den påstående overtrædelse på europæisk plan. Trame havde heller ikke kendskab til eventuelle regionale eller nationale karteller i andre lande end Italien.
            
         
               —
            
            
               Beslutningen vedrører såvel snoet stålwire (7 tråde) som flettet stålwire (2-3 tråde). Sagsøgeren har påpeget, at flettet tovværk aldrig har været genstand for et kartel i Italien-klubben. Omsætningen ved salget af dette produkt bør derfor ikke medregnes ved fastsættelsen af bøden.
            
         Sagsøgeren har endvidere gjort gældende, at bøden bør nedsættes, henset til sagsøgerens marginale deltagelse i den påståede overtrædelse, og henset til sagsøgers manglende betalingsevne.